प्रधानमंत्री नरेंद्र मोदी ने यह भी कहा कि छोटा व्यवसाय करने वाले भी रोजगार के अवसर पैदा कर रहे हैं, लेकिन राजनीतिक कारणों से अगर किसी को किसी भी प्रकार की बयानबाजी करनी है तो वो उनका हक है। इसी मामले पर उन्होंने आगे कहा, ‘कोई मुझे बताए कि अगर आपके जी टीवी के बाहर किसी ने पकौड़े की दुकान लगाई और शाम को वह 200 रुपए कमाकर घर गया, इसको आप रोजगार कहेंगे कि नहीं कहेंगे? किस रजिस्टर में लिखा होगा कि यहां कोई व्यक्ति 200 रुपए रोज कमाता है। यह सीधी-सीधी समझ का विषय है कि बैंक से 10 करोड़ लोगों को पैसा दिया गया है, मतलब इतने सारे लोगों ने रोजी-रोटी पाई है।’ इसके अलावा पीएम मोदी ने यह भी कहा कि उनकी सरकार सही रास्ते पर जा रही है। युवाओं के लिए काम किया जा रहा है, स्किल डेवलपमेंट का काम भी किया जा रहा है। ग्लोबर रिक्वायरमेंट के आधार पर काम किया जा रहा है। उन्होंने कहा कि उनकी सरकार युवाओं को व्यवसायी बनाने के लिए आर्थिक मदद भी दे रहे है और मार्केट भी दे रही है।